《虾蟆碚水》
宋代·李复

泉出虾蟆碚，名高陆羽经。
细分寒乳白，散落晓岩青。
归客停松檝，临江贮藓瓶。
神仙云母液，烹饮养颓龄。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。